Mantas Savėnas
Mantas Savėnas (g. 1982 m. rugpjūčio 27 d.) – buvęs Lietuvos futbolininkas, treneris. Svarbiausias Panevėžio „Ekrano“ atakų lyderis ir kapitonas. 2005 m. sezone įmušė 27 įvarčius ir buvo išrinktas geriausiu A Lygos žaidėju. 2008 m. pradžioje pasirašė 2 metų kontraktą su Novotroitsko „Nosta“. 2009 m. liepos viduryje persikėlė į Novosibirsko „Sibir“ komandą. Ten daugiausia žaidė dublerių komandoje. 2011 m. rugsėjo 28 d. sudarė 1,5 m. kontraktą su Panevėžio „Ekrano“ klubu. Savėnas atstovavo Lietuvos jaunimo iki 21 m. rinktinei. Žaidė nacionalinėje rinktinėje. Joje debiutavo 2005 m. liepos 17 d. varžybose prieš Latviją.